भारत ने केई सबूत पाकिस्तान गी दित्ते। इंदे इच कसाब दे अपना जुल्म कबूल करने, ओह्‌दी गल्ल-बात दी सीडी, पिछली 23 नवम्बर गी अपहरण करियै कुबैर नान इत मुंबई आये आतंकियें दा उस नाव इच थ्होआ समान, इनें आतंकवादियें दे पाकिस्तान बैठे दे आकाएं कन्नै गल्ल-बात, मोबाइल फोन, अमरीकी खुफिया एजेंसी एफबीआई दी जांच रपोट बगैरा शामल न। मगर पाकिस्तान उप्पर एह्‌दा कोई खास असर निं होआ। पाकिस्तान ने उनें 9 आतंकवादियें दियां लोथां लैने शा बी मना करी दित्ता जेह्‌ड़े मुंबई हमले इच सुरक्षा बलें दे कन्नै टाक्करे इच मारे गै हे। इनें लोथें गी अजें तक्कर दफनाया निं गेआ ऐ। इनें लोथें गी दफनाने लेई कुसै बी मुस्लिम कब्रिस्तान इच थाह्‌र देने शा बी मना करी दित्ता गेआ ऐ। हलांके हमले परैंत दौनो पास्सेआ होई ब्यानबाजी थमां इक बारी फ्ही दौनें देशें दी अंतर्राश्ट्रीय सीमा उप्पर तनांऽ पैदा होई गेआ हा। ब भारत ने संयम बनाई रक्खेआ ते पाकिस्तान उप्पर अंतर्राश्ट्रीय समुदाय दा दबाव बनाने लेई अपनी कूटनीतिक कोशश जारी रक्खी।